**O R D I N**

**pentru constituirea comisiei mixte de control având ca obiectiv**

**verificarea aspectelor semnalate în adresa nr. 624235/6.07.2020 a Corpului de Control al**

**Ministrului Afacerilor Interne**

**PREFECTUL JUDEŢULUI SIBIU,**

 În baza referatului nr. 11473/14.07.2020 al Corpului de Control, prin care se propune emiterea unui ordin privind constituirea comisiei mixte de control având ca obiectiv verificarea aspectelor semnalate în adresa nr. 624235/6.07.2020 a Corpului de Control al Ministrului Afacerilor Interne,

Având în vedere adresa Corpului de Control al Ministrului Afacerilor Interne cu nr. 624235/6.07.2020, înregistrată la Instituția Prefectului – Județul Sibiu cu nr. 11239/9.07.2020, prin care se solicită constituirea unei comisii de control care să facă verificări privitoare la modul în care s-a procedat la reconstituirea dreptului de proprietate al doamnei Muntean Ana (căsătorită Micu), în nume propriu, cât și în calitate de moștenitoare a antecesorilor săi,

În conformitate cu prevederile art. 6 alin. (1) pct. 1 lit. b) din Hotărârea Guvernului nr. 460/2006 pentru aplicarea unor prevederi ale <LLNK 12004 340 10 201 0 18>Legii nr. 340/2004 privind prefectul şi instituţia prefectului, cu modificările şi completările ulterioare,

În temeiul prevederilor art. 275 alin. (1) din Ordonanța de Urgență a Guvernului nr. 57/2019 privind Codul Administrativ,

 **emite următorul,**

**O R D I N :**

 **Art. 1.** - Se constituie Comisia mixtă de control având ca obiectiv verificarea aspectelor semnalate în adresa nr. 624235/6.07.2020 a Corpului de Control al Ministrului Afacerilor Interne, în următoarea componenţă :

|  |  |  |
| --- | --- | --- |
| 1. | Rus Ioan  | - Consilier superior - Corp Control - Instituţia Prefectului – Judeţul Sibiu; |
| 2. | Oarga Vasile  | -consilier – Oficiul de Cadastru și Publicitate Imobiliară Sibiu; |

**Art. 2**.- Comisia mixtă de control se va deplasa la sediul Primăriei Comunei Ludoș în data de 17 iulie 2020, ora 8.30, iar la finalul verificărilor, constatările şi măsurile propuse vor fi cuprinse într-un raport de control, care va fi înaintat conducerii Instituţiei Prefectului - Judeţul Sibiu, precum și Corpului de Control al Ministrului Afacerilor Interne.

 **Art. 3.-** Comunicarea prezentului ordin revine Corpului de Control al Prefectului.

|  |
| --- |
| **P R E F E C T,** |
| **Mircea – Dorin Crețu** |

**Sibiu, în 16.07.2020**

**Nr. 317**